Imtella' Ġunju 13, 2021 Pajjiżi b'ekonomija avvanzata se jagħtu b'donazzjoni biljun doża tat-tilqim kontra l-Covid lill-pajjiżi li qed jiżviluppaw. F'konferenza tal-aħbarijiet fi tmiem il-laqgħat tal-G7, il-Prim Ministru Ingliż Boris Johnson qal li r-Renju Unit se jatgħi 100 miljun doża. Huwa semma wkoll it-tilqima Astra Zeneca, li hija l-aktar popolari ,għax qed tinbiegħ bi ftit flus f'att kbir ta' ġenorozità mill-kumpanija Anglo-Żvediża. Qal ukoll li 96% tat-tilqim li ngħata b'donazzjoni taħt il-programm COVAX kienu tat-tip Oxford-AstraZeneca. Intant il-President Amerikan Joe Biden iddeskriva l-laqgħat tal-G7 bħala straordinarji u mill-aktar produttivi. Qal li l-Istati Uniti wegħdu li se jipprovdu 500 miljun doża tat-tilqim Pfizer, li mitejn miljun minnhom se jaslu sal-aħħar ta' din is-sena. Irrimarka li d-dinja trid tingħaqad u tikkolabora aktar sabiex tkun ippreparata u tegħleb pandemiji futuri. G7: Iċ-Ċina twissi li spiċċa ż-żmien li ftit pajjiżi jiddettaw deċiżjonijiet globali